**Ansøgningsskema til CISUs Oplysningspulje**

**A. Basale informationer om samarbejdspartner**

|  |  |  |  |  |
| --- | --- | --- | --- | --- |
| **Navn på *samarbejdspartner*** | Jorge Alberto Laínez Alfaro | | | |
| Adresse |  | | | |
| Telefon | +504 9675-4509 | E-mail | info@proyectoaullador.com | |
| Hjemmeside |  | Facebook, YouTube kanal, | | @proyectoaullador  proyectoaullador.com |

|  |  |  |  |  |
| --- | --- | --- | --- | --- |
| **Navn på *samarbejdspartner*** | Centro de Investigacion para la Prevencion de la Violencia (CIPREVI) | | | |
| Adresse |  | | | |
| Telefon | +504 99697348 | E-mail | ciprevihonduras@gmail.com | |
| Hjemmeside |  |  | |  |

**B. Aktiviteten**

1. **AKTIVITETEN.**

|  |
| --- |
| *Formålet med aktiviteten er at oplyse flere danskere om de oprindelige folks politiske kamp i Honduras for deres rettigheder på en ny fængende måde, som ligger i forlængelse af en lang latinamerikansk tradition af solidaritetsmusik. Det oprindelige folk, lencaerne, kæmper for at bevare deres kultur og traditioner, deres jord og territorier og kontrollen med deres naturressourcer.*  *Få danskere har kendskab til den ulighed, fattigdom, mangel på uddannelsesmuligheder, mangel på basale sundhedsydelser, diskrimination, trusler og overgreb som lencasamfund oplever. Konkret vil vi oplyse om vigtigheden i at bevare og styrke lencaernes kultur og traditionelle healing praksis. Centralt i Nunca Mas’ generelle aktiviteter, og som gennemføres sammen med vore partnere, Centro de Investigacion para la Prevencion de la Violencia (CIPREVI) og Lenca-organisationen Movimiento independiente Indígena Lenca de La Paz, Honduras (MILPAH). Lencaerne og deres levevis er truet. De har brug for al den positive opmærksomhed, som de kan få. Udenlandsk opmærksomhed og et øget pres på den honduranske regering næsten er den eneste mulighed, som lencaerne har tilbage for at kunne modvirke truslen. Derfor er det nødvendigt at informere om den intimidering, undertrykkelse og vold, som lencaerne udsættes for dagligt, bare for at forsvare deres legitime ret til jord og bevarelse af deres traditioner.*  *Aktiviteten vil finde sted i forbindelse med CISU medborgerskabsprojektet ”Advocacy for recognition of ancestral Lenca healing practices in municipalities of the department of La Paz, Honduras, der implementeres af de tre nævnte organisationer. Det er afgørende for os, at oplysningsaktiviteten ikke portrætterer MILPAH som ofre, men som stærke overlevere og aktivister, der på trods af overmagten tager sagen i egne hænder for at ændre på uretfærdighederne, og i det her projekt bruger musikken til at formidle deres budskab, så det vækker følelser og sanser og samtidigt er med til at styrke deres fælles identitet. Musik og dans er et redskab de selv bruger, når de får mulighed for det. Budskabet i oplysningsaktiviteten vil blive formidlet til danskerne gennem en ny sang komponeret og indspillet til lejligheden samt produktion af en medfølgende musikvideo.*  *Til at stå for komposition af den originale sang sammen med MILPAH-aktivister og udarbejdelse af musikvideoen har vi fået fat på den i Centralamerika anerkendte honduranske musiker og multikunster Alberto Laínez. Alberto har brugt de sidste 10 år til gennem sine sange og multimedia produktioner forsvaret og bevaret naturen samt oprindelige folk og deres levevis.*  *Sangen og videoen skal levendegøre de forskellige processer og resultater fra arbejdet udført af MILPAH, CIPREVI og Nunca Más (NM). De skal ligeledes formidle den styrke og glæde, der er ved at tilhøre lenca-folket og være aktiv i kampen for deres land og rettigheder. Vi forventer, at den musiske fortolkning og præsentation af videoen for både gamle og nye målgrupper i Danmark vil skabe lydhørhed for lencaernes svære situation og vil styrke solidariteten omkring det store arbejde for at ændre udviklingen i Honduras.*  *Musikken og videoen vil blive præsenteret af Alberto Laínez minimum to gange i Danmark. Den ene gang på den årlige Latinamerika-festival, der i 2020 finder sted i København d. 3. oktober. Den arrangeres af organisationer med forbindelser til Latinamerika. På en af arrangørerne, Casa Latinamericanas facebook side viste mere end 20.000 mennesker aktiv interesse i at deltage i festivalen i 2019. Den havde 128.000 likes og 8.700 mennesker interagerede. NM vil i forbindelse med festivalen arrangere et debatmøde. Foruden Casa Latinamericana og NM deltager også IBIS, International Forum, Dansk-Cubansk Venskabsforening, Mellemamerika-komiteen og NETLA i festivalen. Der forventes konservativt minimum 800 gæster til festivalen, som vil få mulighed for at høre om lencaerne og vores samarbejde med dem. Videoen vil senere blive vist på YouTube og på NM’s facebook side.*    *Den anden gang Alberto vil præsentere musik og video, vil være for gymnasieelever, der har spansk på Albertslund Gymnasium. Her har vi lavet en aftale med gymnasielærer i spansk og engelsk Elisabeth Scharling. Denne indsats vil ske i samarbejde med Det Interkulturelle Akademi (AIIA), der udspringer fra Institut for engelsk, germansk or romansk på Københavns universitet. AIIA har til formål at fremme interaktionen mellem studerende, undervisere og samfundet generelt. Vi vil i samarbejde med AIIA formulere læringsmål i forbindelse med planlægningen af en 3 timers workshop for eleverne. Alberto Laínez’ optræden vil udgøre et omdrejningspunkt i denne. AIIA har flere års erfaringer med at planlægge og afholde lignende events for gymnasieelever, så vi sikrer, at undervisningen om lencaerne vil være motiverende og af høj pædagogisk kvalitet. Den foreløbige plan er, at afholde et arrangement med gymnasieelever, der ved hjælp af musik og multimedia introduceres til en nuanceret, grundigere og mindre sensationspræget viden om Honduras og lencaernes kamp. Det skal danne grundlag for, at eleverne kan danne sig et positivt billede af landet med dets smukke natur, dets (stærke) oprindelige folk og deres rige kultur. På baggrund af samarbejdet med Albertslund Gymnasium vil vi i planlægningsfasen se, om andre gymnasier med spansk kunne være interesseret i et lignende arrangement. Da elevernes spanskkundskaber forventes være begrænsede, vil en del arrangementet sandsynligvis foregå på engelsk.*  *Endelig er vi i kontakt med Mellemamerikakomiteen samt Raíces, der arbejder med kultur og integration i Aarhus. De har udtrykt interesse for at være med i at lave et arrangement med Alberto Lainéz i Århus lig det i København.*  *De ovennævnte aktiviteter ligger i forlængelse af et tidligere oplysningsarbejde udført af NM frivillige i København, hvor vi viste en videodokumentar produceret af NM og vores partnere om Lencaerne og deres spirituelle healing ceremonier, som de anvender for at bearbejde mentale traumer som følge af undertrykkelse og volden i deres lokalsamfund. Den blev præsenteret i Danmark med engelske og danske undertekster sammen med en lille koncert af Alberto Laínez. NM opnåede nogle vigtige erfaringer ved den lejlighed, som bruges i dette oplysningsprojekt. En vigtig erfaring var at samarbejde tættere med andre organisationer, der har interesse i at informere om Latinamerika. Videoen blev præsenteret to gange i Danmark og findes på vores hjemmeside. Den foreslåede video vil blive præsenteret med danske/engelske undertekster.*  *Aktiviteterne integreres med og suppleres ressourcemæssigt fra informationsaktiviteten i det tidligere nævnte CISU medborgerskabsprojektet.* |

1. **SUCCESKRITERIER. Beskriv konkret hvad I vil opnå med aktiviteten**

|  |
| --- |
| *Gennem aktiviteterne formidles og udbredes viden om oprindelige folk og om undertrykkelsen af Lenca-samfund i Honduras. Vi forventer, at resultatet vil vække interesse blandt deltagere på festivalen og blandt gymnasieelever, og at der heriblandt vil være folk, der ønsker at vide mere og engagere sig i oprindelige folk generelt og lencaerne specifikt i NM eller på anden vis. Sangen og musikvideoen uploades på NM’s hjemmeside og Facebook-side. Latinamerikafestival-begivenheden vil blive annonceret via de arrangerende organisationers hjemmesider.*  *Under aktiviteten byder vi deltagerne i vores arrangement velkommen, og sikrer os at få talt, hvor mange der direkte deltager. På de sociale medier er kriteriet for succes at foretage minimum tre opdateringer om formidlingsaktiviteterne og opnå mindst 500 likes i løbet af varigheden. NM har ved et tidligere solidaritetsarrangement uploadet videoer i 2018, der blev set af mere end 15.000 på NM’s facebookside.*  *Arrangementet på Albertslund Gymnasium vil være et lukket arrangement, hvor vi forventer 50-75 deltagere. Gymnasieleverne vil blive bedt om at like vores hjemmeside, hvis de er tilfredse med arrangementet. Vi laver også en evaluering ved arrangementets afslutning for at vurdere tilfredsheden, og om de mener, at de har lært noget nyt om lencaerne og Honduras. Mindst 50% af deltagerne skal være tilfredse med arrangementet og mindst 50% skal mene, at de har lært noget nyt.* |

1. **LÆRINGSMÅL.**

|  |
| --- |
| *Som organisation søger vi gennem musik og musikvideo at afspejle de udviklingsprocesser, som Lenca-samfundene indgår i, såvel som at rejse debat og søge støtte til indsatsen for at beskytte ​​deres territorier. Vi ønsker også at præsentere vores aktiviteter for andre grupper, og etablere og udvikle samarbejdet med andre like-minded organisationer, der interesserer sig for Latinamerika samt nå nye unge målgrupper i form af gymnasieelever. Vi agter at vække interesse i Danmark for oprindelige folk i Honduras, som kun få kender til, og hvor kendskabet stopper ved den udbredte vold, narkotrafik og emigranter, der yderligere oftest formidles til danskerne gennem HBO og Netflix serier. (Selv i de seneste udgaver af IWGIAs årsrapporter (2016-2019) er der ingen beskrivelser af de oprindelige folks situation i Honduras udover mordet på Lenca-lederen Berta Cáceres i 2016).*  *Alle medlemmer og andre interesserede bliver opfordret til at følge os på Facebook og deltage i præsentationen. Vi laver en kort slutrapport, hvor vi vurderer effekter og læringen fra informationsaktiviteterne. Det er bestyrelsens ansvar at informere om aktiviteten til andre medlemmer af foreningen, primært gennem de frivillige ansvarlige for kommunikation og medlemsaktiviteter. Samarbejdet med Casa Latinamericana i Valby og andre Latinamerika-netværket generelt vil blive yderligere styrket.*  *På den baggrund vil der blive gennemført en evaluering med bestyrelsen, medlemmer og/eller partnere i andre organisationer om, hvordan vi fremover forbedrer og udvikler fremtidige formidlingsaktiviteter for at vække interesse for oprindelige folk i lande som Honduras.* |

1. **MÅLGRUPPE.**

|  |
| --- |
| *Oplysningsaktiviteten er rettet mod på den ene side individer og grupper interesseret i spørgsmål om retfærdighed, udvikling, kultur og/eller menneskerettigheder/oprindelige folk kombineret med en dyb interesse for Latinamerika (the usual suspects). Det gøres primært gennem deltagelse i Latinamerika-festivalen. En anden yngre målgruppe er gymnasieelever, som vi forsøger gøre interesseret i emnet ved et arrangement på Albertslund Gymnasium.*  *Realiseringen af aktiviteten sker gennem musik, der kunstnerisk formidler lencaerne og de opnåede resultater til målgrupperne og forstærkes gennem facebook-siden, hvorved en større rækkevide nås. Gennem musik ønsker vi at vække følelser omkring lencaernes virkelighed på godt og ondt. Historisk set har musik i Latinamerika spillet en markant rolle i kampen for at fremme menneskerettigheder, bevarelse af naturressourcer, traditioner og praksis, eksponering af daglige oplevelser i små samfund med stor historisk værdi. For nogle musikere har udbredelsen af viden om fattigdom, ulighed og uretfærdighed gennem sang til tider foregået med livet som indsats.*  *Vi ønsker at udbrede viden om lencaerne i Honduras, deres nuværende situation og politiske kamp ift. at bekæmpe fattigdom og ulighed samt bevarelse af deres traditioner og ejerskab til deres traditionelle jord. Mao. målgruppen skal vide, hvem lencaerne er, hvordan de lever og forsøger at ændre på deres situation.* |

1. **TEMAER.**

|  |
| --- |
| *Ideen til oplysningsprojektet med sangen og videoen blev udviklet sammen med Alberto Laínez, der præsenterede den på en workshop d. 8. januar, 2020 i Marcala, La Paz, Honduras for MILPAH aktivister og ledere. De var begejstrede for projektet og bruger ofte selv musik, dans og drama som redskab i deres overlevelse og kamp. Videoen og sangen vil efterfølgende blive brugt af MILPAH og CIPREVI i Honduras. Vores honduranske partnere involveres direkte i informationsindsamlingen og assistere i dele af produktionsarbejdet og vil yde den nødvendige support til Alberto Laínez og hans team. CIPREVI vil lokalt administrere midlerne til Alberto Laínez.*  *Gennem musik, video, dokumentar, spørgsmål og svar efter en præsentation, hvor vi forbinder akademiske og kulturelle aspekter gennem en kort NM præsentation om det konkrete arbejde i Honduras og Nunca Mas arbejde generelt.*    *De relevante FN’s Verdensmål integreres i oplysningsarbejdet, primært mål 1, 2, 3, 5, 10, 15 og 17.* |

1. **PLANLÆGNING.**

|  |
| --- |
| *I juni 2020:*  *- besøg i området for bedre forståelse af medborgerskabsprojektet og udvikling af ideer om musik og video (informationsindsamling).*  *- møder med Albertslund Gymnasium for at få færdiglavet lavet et produkt, de kan bruge og derefter se om andre gymnasier er interesserede.*  *Juli 2020:*   * *Musikken arrangeres og indspilles.*   *Aug. – September 2020:*   * *Videoen redigeres*   *Sept. -oktober 2020:*   * *Lancering af webstedet og på Facebook.*   *Oktober 2020:*   * *Præsentation på Latinamerikafestivalen i Danmark og Albertslund Gymnasium, evt. med ekstra arrangementer i Aarhus.*   *For at udføre aktiviteten vil vi have støtte fra NM frivillige samt CIPREVI og MILPAH. Den honduranske musiker får et honorar, beskedent sammenlignet med den investerede tid samt midler til betaling for studie og muligheder for at redigere videoen.*  *NM vil i Danmark især samarbejde med Casa Latinamericana, Mellemamerika-Komiteen, AiiA og Albertslund Gymnasium. Vi vil løbende have Skype-møder med involverede partnere i Honduras (CIPREVI, Alberto Laínez og MILPAH). Dette er første begivenhed i Danmark, hvor NM går foran med planlægning og involvering af ​​andre organisationer (efter tidligere alene at have deltaget aktivt i andre foreningers arrangementer). Vi håber, at vi med dette kan få en god oplevelse med samarbejdet, som vi kan bygge videre på i fremtiden.* |

1. **KOMMUNIKATION.**

|  |
| --- |
| *Aktiviteten spredes internt og eksternt via organisationens*   * *websted,* * *Facebook-siden,* * *e-mails,* * *nyhedsbrevet til medlemmer og andre interesserede,* * *på Nunca Mas Generalforsamling,* * *andre organisationers websteder (vores partnere i andre lande; og andre organisationer, der arbejder i Latinamerika) og/eller andre begivenheder, hvis tema er Latinamerika*   *Aktiviteten udføres gennem musik og søges promoveret den gennem en radiokanal i Danmark. Der er en kontakt med en DR radio journalist.*  *Der vil også blive udarbejdet en pressemeddelelse om aktiviteten, og pressen inviteres sammen med den brede offentlighed til begivenheden.* |